અમેરિકાના ‘એરિયા 51’ નામના વિસ્તારમાં પરગ્રહવાસીઓ છે, સિક્રેટ સોસાયટીઓ આખી દુનિયા કંટ્રોલ કરે છે ને મોટા મોટા નેતાઓ તેની કઠપૂતળીઓ છે, આ દુનિયા ખરેખર ગોળાકાર નહીં બલકે પાપડ જેવી ચપ્પટ છે, અમેરિકા પરનો 9/11નો હુમલો ખુદ અમેરિકાએ જ કરાવેલો, એલ્વિસ પ્રેસ્લી સહિતની સંખ્યાબંધ સેલિબ્રિટીઝ આજેય હયાત છે, AIDSનો વાઈરસ ખુદ અમેરિકન ખૂફિયા સંસ્થા CIAએ જ ફેલાવ્યો છે… આવી સેંકડો થિયરીઓ દુનિયામાં સતત ફરતી રહે છે.